Siveyttä
Kun vanhan ajan profeetta
 jos jylisee ja pauhaa,
 ja ihmisille juoruiltaan
 ei anna hetken rauhaa, –
 on siveä!

 Jos vapautta vastustaa,
 sen ”siveettömäks” leimaa
 – Vaikk’ ajatuksiss’ ainiaan
 yö asuu, portot keimaa, –
 on siveä!

 Kun ompi oikein hävytön,
 pään pystyn sentään kantaa,
 ja muille (ei tok’ itselleen!)
 ”Siveetön”-nimen antaa, –
 on siveä!

V. V.

Lähde: Kansan Lehti 10.11.1910.

Anonyymi
Runot
Kansan Lehti
1910